Q : Nostalġija ? Kriżi t' identita' ? Jew sempliċiment m' għandix x' nagħmel . . . ? A : Mod ħelu kif niftakar li jien Malti ġo pajjiż mingħajr pastizzi u Kinnie . Sandro jieħu pjaċir isajjar , jitħanżer , jixrob u jċekċek fuq strumenti strambi varji . . . meta ma jkunx qed idoqq il- kitarra . F' ħajj ' oħra xtaq ikun sajjied . Dak il- ktejjeb bil- qoxra ħamra u ħadra li żammilna kumpanija matul tfulitna ? Mimli stejjer ? Illum iddeċidejt li ma nkellimkomx fuqu . Imma ħa nkellimkom fuq denfil ieħor . Jiena ngħix ma mużiċist ieħor hawnhekk Pariġi , is- sur Degabriele . Magħruf bħala id- D mal- ħbieb . Magħruf bħala Golfinho ma' settur ieħor ta' ħbieb . ' Golfinho ' tfisser denfil bil- portugiz . ( Tispelliha ' gowfienju ' u ġġebbed kemmxejn is- sillaba tan- nofs biex tinstema' qishek brażiljan ) Ma niftakarx eżatt l- oriġini ta dan il- laqam . Imma naħseb li s- sajf li għadda meta jiena kont nghix mad- d u mikiel , l- Isla , xi Ħadd filgħodu , bejn ugiegħ ta' ras u Sunday Times u fdalijiet tal- bbq tal- lejla ta' qabel , kelli viżżjoni ' Zoomorfika' fejn rajt lid- d jinbidel ġo denfil . M' iniex ħa noqgħod nidħol fid- dettalji ta' minn fejn jiġu dawn il- viżżjonijiet . Intom kbar biżżejjed . Illum nixtieq nagħmel ummaġġ lid- denfil . Id- denfil li ħajjarni nagħmel blogg . Id- denfil li tant jieħu paċenzja bija f' mumenti ta' kriżi ( nisa , fridge vojt , karriera etc ) U biex nirringrazzjah ħa nibda ninkludi kolonna żgħira fil- blogg tiegħi li ħa nsemmiha : ANEDDOTI ( jew misfatti ) MHUX DAQSHEKK INTERESSANTI MIL- ĦAJJA DOMESTIKA TA' ĊETAĊEJU ( barra mill- ilma ) : Billi m' għandniex washing machine fil- flat ikollna mmorru il- laundry ( il- londri ) . Ftakru li ninstabu barra minn Malta . Hawnhekk il- flatsijiet żgħar . U ta' barra mod ieħor . . . U darba id- d aka golfinho , mar jaħsel il- ħwejjeġ u jnixxifhom . U tefa' quilt ġod- dryer mal- ħwejjeġ tiegħi . U l- ħwejjeġ tiegħi spiċċaw qishom pittura ta' Pollock . Ghadhom hekk sa llum . Kien il- bidu tal- hajja tad- d aka golfinho barra mil- maxtura ta' Malta . Id- darba li jmiss inkellimkom fuq New York u l- Korea . mir- ritratt tiegħek tidher li ħtaftli l- mantell ta' " punk poet " għal dejjem ta' dejjem merħba fuq il- bloggosfera , sandro